สวัสดีครับคุณ ผมมีก้อนที่คอข้าวขวาไม่ใหญ่มาก มองเห็นนูนขึ้นไม่มาก และก้อนเล็กข้างล่างขากรรไกรข้างขวา จับไม่เจ็บครับ มันจะเป็นไรไหมครับ ขอสาเหตุที่เป็นด้วยครับ นอนดึกบ่อยแทบทุกวันเกี่ยวไหมครับ
สวัสดีค่ะthanakornอาการมีก้อนที่คอด้านขวา และก้อนเล็กใต้ขากรรไกรข้างขวา จับไม่เจ็บนั้น อาจจะเกิดจาก ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูกหากการติดเชื้อที่เป็นสาเหตุหายไป ต่อมน้ำเหลืองจะค่อยๆยุบไปได้เอง สาเหตุอื่นๆเช่น ก้อนจากต่อมไทรอยด์ มันอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปนร่วมด้วยได้ หรืออาจไม่มีอาการอะไรก็ได้เช่นกัน หรือเป็นก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ หรือเป็นสาเหตุอันตรายเช่นกลุ่มมะเร็งมักจะเป็นหลายๆก้อนติดกัน มีอาการอื่นๆร่วมด้วยเช่นไข้ต่ำๆ น้ำหนักลดเร็วในเบื้องต้นไม่ไปบีบหรือคลำบริเวณก้อนดังกล่าวบ่อยๆ นอนพักผ่อนให้เพียงพอ ยังไม่ซื้อยาอะไรมาใช้เอง และสังเกตอาการและลักษณะก้อน ถ้าก้อนเริ่มโตเร็วขึ้นเรื่อยๆ มีหลายก้อน กดเจ็บ มีอาการอื่นๆร่วมด้วยดังกล่าวไป ควรไปพบแพทย์